
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/  387 / 30.09.2004


R  A  P  O  R  T   

asupra proiectului de Lege pentru aprobarea Ordonanţei de urgenţă a Guvernului nr. 40/2004 privind

 unele măsuri pentru valorificarea unitară de către Autoritatea pentru Valorificarea Activelor Statului a unor creanţe bancare neperformante asupra Societăţii Comerciale "SIDERCA" - S.A. Călăraşi

(PL.X 568/ 22.09.2004).

       În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr. 40/2004  privind

 unele măsuri pentru valorificarea unitară de către Autoritatea pentru Valorificarea Activelor Statului a unor creanţe bancare neperformante asupra Societăţii Comerciale "SIDERCA" - S.A. Călăraşi,  trimis cu adresa nr. PL.X 568/ 22.09.2004.
         Proiectul de lege a fost adoptat de Senat în şedinţa din 20 septembrie  2004.

            La întocmirea prezentului raport, Comisia a avut în vedere:

                      - Avizul nr. 922 / 27.05.2004 al Consiliului Legislativ;

                      - Avizul nr. 1194 / 03.06.2004 al Consiliului Economic şi Social;

                      - Avizul nr. 568 / 23.09.2004 al Comisiei juridice, de disciplină şi imunităţi.


           Proiectul de lege are ca obiect crearea condiţiilor de repunere în stare de funcţionare a fluxului viabil al S.C. "SIDERCA" - S.A. Călăraşi prin intermediul unei societăţi comerciale cu capital mixt, denumită "DONASID" S.A. Pentru realizarea acestei acţiuni este necesară autorizarea AVAS ca, prin derogare de la prevederile art.1 şi art.3 alin. (1) din Ordonanţa  Guvernului nr. 44/2002, să încheie actul de vânzare-cumpărare a unor active, inclusiv stocuri de materii prime, materiale şi piese de schimb.

                      În raport de obiectul şi conţinutul său, proiectul de Lege face parte din categoria legilor ordinare.

                 Camera Deputaţilor este Cameră decizională.

                     Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din  29  septembrie 2004.


        La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor,  din partea:

                    a)  Autorităţii pentru Valorificarea Activelor  Statului: doamna director Maria Ene  şi doamna consilier Silvia Teodorescu;

                    b)  Ministerului Finanţelor Publice: doamna consilier Doina Drăghici.       
                     La lucrări, au fost prezenţi 28 deputaţi din totalul de 30 membri ai Comisiei.

                     În urma dezbaterii, Comisia  a hotărât, cu unanimitate de  voturi, ca proiectul de lege privind aprobarea Ordonanţei de urgenţă a Guvernului nr.40/2004 privind  unele măsuri pentru valorificarea unitară de către Autoritatea pentru Valorificarea Activelor Statului a unor creanţe bancare neperformante asupra Societăţii Comerciale "SIDERCA" - S.A. Călăraşi, să fie supus spre dezbatere şi adoptare plenului Camerei Deputaţilor, cu amendamentele admise prezentate în anexă.
ANEXĂ    

Amendamente admise


În urma dezbaterii în comisie, proiectul de lege a fost aprobat cu următoarele amendamente:

	Textul  adoptat de Senatul României 


	Amendamente propuse
	Motivarea propunerii
	Cam. decizională


	0
	1
	2
	
	3

	1. 
	                         Articol unic. - Se aprobă Ordonanţa de urgenţă a Guvernului  nr.40 din 27 mai 2004  privind unele măsuri pentru valorificarea unitară de către Autoritatea pentru Valorificarea Activelor Statului a unor creanţe bancare neperformante asupra Societăţii Comerciale "SIDERCA" - S.A. Călăraşi,  publicată în Monitorul Oficial al României, Partea I, nr.492 din 1 iunie 2004, cu  următoarea completare:

	   Articol unic. - Se aprobă Ordonanţa de urgenţă a Guvernului  nr.40 din 27 mai 2004  privind unele măsuri pentru valorificarea unitară de către Autoritatea pentru Valorificarea Activelor Statului a unor creanţe bancare neperformante asupra Societăţii Comerciale "SIDERCA" - S.A. Călăraşi,  publicată în Monitorul Oficial al României, Partea I, nr.492 din 1 iunie 2004, cu următoarele  modificări:

  Autor: Grupul PSD din Comisie


	Pentru respectarea prevederilor de tehnică legislativă
	CD

	2.
	"Art.2.- (1) Autoritatea pentru Valorificarea Activelor Statului este mandatată să plătească suma de 117,789 miliarde lei Băncii Comerciale Române S.A. în contul creanţei deţinute de aceasta la Societatea Comercială  "SIDERCA" - S.A. Călăraşi, pe măsura încasării preţului prevăzut la art.1 alin. (1). Creanţa se va consolida în valută (EUR), la cursul de la data încheierii contractului de vânzare-cumpărare."
	Nemodificat


	
	

	3.
	"Art.2 

 (2)  La data efectuării plăţilor prevăzute la alin.(1) către Banca Comercială Română - S.A., în limita sumei prevăzute la alin.(1) se anulează de la plată obligaţia Autorităţii pentru Valorificarea Activelor Statului către trezoreria statului, conform indicatorilor de venituri şi cheltuieli - transferuri din bugetul de venituri şi cheltuieli al Autorităţii pentru Valorificarea Activelor Statului, pe perioada 1 mai - 31 decembrie 2004, prevăzuţi în anexa nr. 1 A la Hotărârea Guvernului nr.646/2004 privind aprobarea bugetului de venituri şi cheltuieli pe anul 2004 al  Autorităţii pentru Valorificarea Activelor Statului."


	 2. Alineatul (2) al articolul 2 va avea următorul cuprins:

"(2)  La data efectuării plăţilor prevăzute la alin.(1) către Banca Comercială Română - S.A., în limita sumei prevăzute la alin.(1) se anulează de la plată obligaţia Autorităţii pentru Valorificarea Activelor Statului către trezoreria statului, conform indicatorilor de venituri şi cheltuieli - transferuri din bugetul de venituri şi cheltuieli al Autorităţii pentru Valorificarea Activelor Statului."

   Autor: Grupul PSD din Comisie


	Plăţile prevăzute la art.2 alin.(1) se efectuează pe măsura încasării preţului prevăzut la art.1 alin. (1), respectiv pe o durată de maximum 12 ani, conform art.3 alin.(2) din Ordonanţa  Guvernu-lui nr. 44/2003 privind valorificarea unor active corporale aferente capitalului imobilizat, aparţinând societăţilor comerciale la care statul sau o autoritate a administraţiei publice locale este acţionar majoritar şi care se află în proces de privatizare.


	CD


                                              PREŞEDINTE,                                                                                                                                        

                                            Dan Radu Ruşanu     

                                                                                                                              SECRETAR,


                                                                                                                                Iuliu Vida
      

                   















                    Consilier parlamentar,

                Doina Leonte          

